钦定古今图书集成/明伦汇编/人事典/第105卷 > 《南浦》〈旅况〉鲁逸仲
## 钦定古今图书集成/明伦汇编/人事典/第105卷 > 《南浦》〈旅况〉鲁逸仲

风悲画角，听单于、三弄落谯门。投宿骎骎征骑，飞雪
满孤村。酒市渐阑灯火，正敲窗、乱叶舞纷纷。送数声
惊雁，下离烟水，嘹唳度寒云。　好在半胧溪月，到如
今、无处不销魂。故国梅花归梦，愁损绿罗裙。为问暗
香闲艳，也相思、万点村啼痕。算翠屏应是，两眉馀恨
倚黄昏